27/06/2019 | Administración LocalMunicipal
Betanzos
Delegacións de Alcaldía en tenentes de alcalde e concelleiros Corporación 2019-2023

Por Decreto de alcaldía de data 18/06/2019 nomeáronse aos seguintes membros da Xunta de Goberno Local e delegación de atribucións na Xunta de Goberno Local na Corporación 2019-2023. “PRIMEIRO.- Constituír a Xunta de Goberno Local, órgano colexiado municipal de carácter decisorio e deliberante, que estará integrada polos seguintes concelleiros e concelleiras da Corporación: Presidenta: Dona María Barral Varela, alcaldesa. Vogais: Don Ramon Alfredo Aimin Burlea Delriu, primeiro tenente de alcalde. Don Amai Ben Lahbib Gaguancela, segundo tenente de alcalde. Dona Aroa Maria Satoca Ysabel, terceira tenente de alcalde. Dona Elena Sorina Llumigusin Welsh, cuarta tenente de alcalde. Dona Angela Cecilia Naseer Almenglo, quinta tenente de alcalde. SEGUNDO.- A Xunta de Goberno Local terá asignada as seguintes atribucións: a) A asistencia permanente á Alcaldía no exercicio das súas atribucións. b) As atribucións que a Alcaldía lle delega, que son as seguintes: -Aprobación dos instrumentos de desenvolvemento do PXOM non expresamente atribuídos ao-Pleno, así como os instrumentos de xestión urbanística e os proxectos de urbanización. -Aprobación da OEP de acordo co presuposto, aprobación das bases das probas de selección de persoal e para os concursos de provisión de postos de traballo e a distribucións das retribucións complementarias que non sexan fixas e periódicas -As contratacións e concesións de toda clase, sexa cal fora o seu importe, que sexan competencias da Alcaldía, e os contratos menores en contía superior aos 30.000 euros en obras e 6.000 euros en servizos ou subministros. -As adquisicións en bens e dereitos cando o seu valor non supere o 10% dos recursos ordinarios do presuposto, así como a alleamento de patrimonio que non supere a porcentaxe nin a contía indicados nos seguintes supostos: “A de bens inmobles, sempre que estea prevista no presuposto”. “A de bens mobles, agás os declarados de valor histórico ou artístico, o alleamento dos cales non se atope prevista no presuposto” -O outorgamento das licenzas urbanísticas que non estean delegadas no concelleiro de urbanismo ou que correspondan ao Pleno. -As resolucións de declaración de ruínas. -As resolucións de reclamacións patrimoniais. -A concesión de subvencións de todo tipo que poidan corresponder a esta alcaldía. TERCEIRO.- Consonte co disposto no artigo 112 do Regulamento de Organización, funcionamento e réxime xurídico das Entidades Locais, a Xunta de Goberno Local celebrará sesión constitutiva, dentro dos dez días seguintes á data de nomeamento dos seus membros. A Xunta de Goberno Local celebrará sesións decisorias ordinarias o segundo e carto xoves hábil de cada mes, ás 9.00 horas, e sesións deliberantes ordinarias semanalmente, preferentemente cada martes ás 9.00 horas. De non reunirse quórum suficiente ou de ser festivo o día sinalado, celebraranse en segunda convocatoria o seguinte xoves/martes a mesma hora. Cando por necesidades municipais ou por motivo de axenda dos membros do órgano non se poda celebrar sesión na data correspondente, poderá convocarse para outra data”. O que se fai público aos efectos oportunos. Betanzos, 20 de xuño de 2019 A alcaldesa María Barral Varela